**Výbor Národnej rady Slovenskej republiky**

**pre ľudské práva, národnosti a postavenie žien**

 19. schôdza

**84**

**Uznesenie**

**Výboru Národnej rady Slovenskej republiky pre ľudské práva, národnosti a postavenie žien**

zo 4. septembra 2007

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331)

**Výbor Národnej rady Slovenskej republiky pre ľudské práva, národnosti a postavenie žien**

1. **súhlasí**

s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331),

1. **odporúča**

Národnej rade Slovenskej republiky návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331) **schváliť** s touto pripomienkou:

1. V čl. II sa slová „30. septembra 2007“ nahrádzajú slovami „1. novembra 2007“.

V tejto súvislosti sa vykonajú aj úpravy v čl. I štvrtom bode návrhu zákona.

 Zmena účinnosti sa navrhuje z dôvodu zabezpečenia

 lehôt v legislatívnom procese (čl. 87 ods. 2 až 4 a čl. 102

 ods. 1 písm. o) Ústavy Slovenskej republiky). Nadväzne

 sa upraví aj lehota na podanie žiadostí v bode 4 v § 5c

 návrhu zákona.

1. **ukladá**

predsedovi výboru vypracovať spoločnú správu o výsledku prerokovania predmetného návrhu zákona vo výboroch Národnej rady Slovenskej republiky a predložiť ju na schválenie gestorskému Výboru Národnej rady Slovenskej republiky pre ľudské práva, národnosti a postavenie žien,

1. **poveruje**

poslanca výboru Martina Kuruca, aby v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval národnú radu o výsledku rokovania výborov a odôvodnil návrh a stanovisko gestorského výboru.

Martin Kuruc László Nagy

overovateľ predseda výboru